പാര്ലമെന്റ് പ്രവര്ത്തിക്കാന് കോണ്ഗ്രസ് അനുവദിക്കുന്നില്ല, അവരെ തുറന്നുകാണിക്കുക ബി.ജെ.പി എം.പിമാരോട് മോദി ന്യുഡല്ഹി: പാര്ലമെന്റ് സമ്മേളനം തുടര്ച്ചയായി തടസ്സപ്പെടുത്തുന്ന പ്രതിപക്ഷ നേരിടാന് ബി.ജെ.പി എം.പിമാരോട് പ്രധാനമന്ത്രി. സഭാ നടപടികള് തടസ്സപ്പെടുത്തുന്ന കോണ്ഗ്രസ് അടക്കമുള്ള പ്രതിപക്ഷത്തെ ജനങ്ങള്ക്ക് മുന്നില് തുറന്നുകാണിക്കാനാണ് ഇന്ന് ചേര്ന്ന പാര്ലമെന്ററി പാര്ട്ടി യോഗത്തില് മോദി പാര്ട്ടി എം.പിമാരോട് ആവശ്യപ്പെടുന്നത്. പെഗാസസ് ഫോണ് ചോര്ത്തല്, കാര്ഷിക നിയമങ്ങള് എന്നിവയില് പ്രതിഷേധിച്ചാണ് പ്രതിപക്ഷം പാര്ലമെന്റ് സ്തംഭിപ്പിക്കുന്നത്. കോവിഡ് 19 സാഹചര്യം വിലയിരുത്താന് കഴിഞ്ഞയാഴ്ച ചേര്ന്ന സര്വകക്ഷിയോഗത്തില് നിന്ന് കോണ്ഗ്രസ് വിട്ടുനിന്നുവെന്നും മറ്റ് പ്രതിപക്ഷ കക്ഷികള് യോഗത്തില് പങ്കെടുക്കുന്നതിനെ തടഞ്ഞുവെന്നും മോദി ചൂണ്ടിക്കാട്ടി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോണ്ഗ്രസിന്റെയും മറ്റു ചില പ്രതിപക്ഷ കക്ഷികളുടെയും സ്വഭാവം മാധ്യമങ്ങള്ക്കും പൊതുജനങ്ങള്ക്കു മുന്നിലും തുറന്നുകാട്ടണമെന്നും മോദി പറഞ്ഞു. പെഗാസസ് വിഷയം ഈ മാസം 18നാണ് ഉയര്ന്നുവന്നത്. അതിനു ശേഷം തുടങ്ങിയ ചേര്ന്ന പാര്ലമെന്റിന്റെ വര്ഷകാല സമ്മേളനം തുടങ്ങിയ നാള് മുതല് സഭാ നടപടികള് തടസ്സപ്പെട്ടിരിക്കുകയാണ്. ഇന്നും ഇരു സഭകളും തടസ്സപ്പെട്ടു. രാവിലെ ചേര്ന്ന പാര്ലമെന്ററി പാര്ട്ടി യോഗത്തില് പ്രധാനമന്ത്രിക്കൊപ്പം ബി.ജെ.പി ദേശീയാധ്യക്ഷന് ജെ.പി നഡ്ഡ, പ്രതിാേധമന്ത്രി രാജ്നാഥ് സിംഗ്, രാജ്യസഭാ കക്ഷിനേതാവ് പീയുഷ് ഗോയല്, മറ്റ് നേതാക്കളും എം.പിമാരും പങ്കെടുത്തു. ഇൗ സമ്മേളന കാലത്ത് പ്രധാനമന്ത്രി വിളിക്കുന്ന രണ്ടാമത്തെ കക്ഷിയോഗമാണിത്.